CELEX: C2007/183/77
Language: lt
Date: 2007-08-04 00:00:00
Title: Byla T-215/07 2007 m. birželio 22 d. pareikštas ieškinys byloje — Donnici prieš Parlamentą

4.8.2007   
            
            
               LT
            
            
               Europos Sąjungos oficialusis leidinys
            
            
               C 183/40
            
         2007 m. birželio 22 d. pareikštas ieškinys byloje — Donnici prieš Parlamentą
   
   (Byla T-215/07)
   (2007/C 183/77)
   Proceso kalba: italų
   Šalys
   
      Ieškovas: Beniamino Donnici, atstovaujamas advokatų M. Sanino, G. Roberti, I. Perego, P. Salvatore
   
      Atsakovas: Europos Parlamentas
   Ieškovo reikalavimai
   
               —
            
            
               Panaikinti 2007 m. gegužės 24 d. Europos Parlemento sprendimą dėl ieškovo įgaliojimų patikrinimo.
            
         
               —
            
            
               Pripažinti remiantis EB 241 straipsniu, kad Europos Parlamento darbo tvarkos taisyklių 3 straipsnio 5 dalis yra neteisėta.
            
         
               —
            
            
               Priteisti iš atsakovo bylinėjimosi išlaidas.
            
         Ieškinio pagrindai ir pagrindiniai argumentai
   Ginčijamu sprendimu Europos Parlamento deputato Beniamino Donnici, apie kurio išrinkimą pranešė kompetentinga nacionalinės valdžios institucija, mandatas buvo pripažintas negaliojančiu, ir buvo patvirtintas Achille Occhetto mandato galiojimas.
   Šiuo klausimu reikia pabrėžti, kad įsigaliojusiu galutiniu sprendimu Italijos Consiglio di Stato panaikino Achille Occhetto pripažinimą Europos Parlemento nariu.
   Grįsdamas šiuos kaltinimus ieškovas tvirtina, kad Europos Parlamentas:
   
               —
            
            
               nebuvo kompetentingas nuspręsti dėl Europos deputatui Beniamino Donnici suteikto mandato galiojimo;
            
         
               —
            
            
               pažeidė 1976 m. Akto 12 straipsnį, kuris jam neleidžia ginčyti nacionalinės valdžios institucijų įgyvendinant savo prerogatyvą priimtų sprendimų;
            
         
               —
            
            
               neteisingai taikė darbo tvarkos taisyklių 3 straipsnio 5 dalį, kurą, be to, ieškovas tvirtina esant neteisėta, nes ši nuostata prieštarauja 1976 m. Aktui. Darbo tvarkos taisyklės būdamos antrinės teisės šaltiniu begali suteikti Europos Parlamentui, kompetencijų, kurios nebuvo numatytos Akte;
            
         
               —
            
            
               neteisingai nusprendė dėl 1976 m. Akto 6 straipsnio pažeidimo ir pažeidė res judicata principą, neatsižvelgdamas į šioje byloje nacionalinių teismų priimtus galutinius sprendimus;
            
         
               —
            
            
               adekvačiai nemotyvavo ginčijamo sprendimo ir nepaaiškino priežasčių, dėl kurių jis neatsižvelgė į jo teisės tarnybos šiuo klausimu pateiktą priešingą nuomonę.